Mi aprobas dignon

Apruebo Dignidad (hispane, Mi aprobas dignon aŭ Mi konsentas pri digno) estas politike maldekstra koalicio de partioj en Ĉilio. Ĝi formiĝis el aliaj maldekstraj koalicioj dum la elektoj al la Konstituciiga Kunveno aŭ Asembleo de Ĉilio, kaj esence konsistas el la Komunista Partio de Ĉilio kaj el kvar pliaj partioj. Formale ĝi ekzistas ekde la 11-a de januaro 2021. Ekde 2022, ĝi estas parto de la oficiala reganta koalicio sub prezidanto Gabriel Boric kaj lia kabineto, sed jam en 2023 konsideriĝis formale dissolvita,

Laŭ la koalicia programo, ĝia ideologio inkluzivis 	
progresismon, demokratan socialismon, politikan ekologion, socialan ŝtaton, malcentralizadon,  interkonsiliĝan demokration, feminismon kaj novliberalismon.

Dum iom da tempo, diversaj fortoj provis unuigi la multajn pli malgrandajn maldekstrajn partiojn en Ĉilio en koalicion. Tamen, dum la elektoj de 2021 por la Konstituciiga Asembleo de Ĉilio, pluraj maldekstraj partioj sukcesis konsenti pri komuna listo, tiel formante la koalicion Apruebo Dignidad la 11-an de januaro 2021. La 5-an de februaro 2021, la politikaj celoj de la koalicio ankaŭ estis prezentitaj. Kvin celoj estis formulitaj:

 Krei la fundamentojn por popol-gvidata demokratio
 Garantii dignan vivon per la sociala ŝtato
 Feminisma konstitucio
 Establi novan ekonomian modelon, kiu iras preter novliberalismo
 Homaj rajtoj kiel bazo por instituciigo
En la elektoj de la Konstituciiga Kunveno aŭ Asembleo, la koalicio tuj sukcesis, fariĝante la dua plej granda koalicio kun 18,74 procentaĵoj de la voĉoj, post la dekstra konservativa alianco Chile Vamos ("Ĉilio, ni iru!"). Ili gajnis 28 sidlokojn en la Konstituciiga Asembleo de 2021.

 Eksteraj ligiloj 
  ()

Kategorio:politikaj partioj de Ĉilio